**Propozície - EURÓPSKY POHÁR**

 **MAJSTROVSTVÁ SR,  nominácia na MS a ME**

 **Záriečie 25.5.2013**

Preteká sa podľa Technických pravidiel BIU, TP SCÚ 2013 vrátane ich Dodatkov a pravidiel

EP EBU.

**Organizátori**: Cyklotrialový klub Záriečie, 020 52 Záriečie 133, <http://toptrials.sk//>, scu@stonline.sk, ďalej obec Záriečie, ZŠ Záriečie, Trenčiansky samosprávny kraj, Slovenská cyklotrialová únia. Podujatie finančne podporilo Ministerstvo školstva, vedy, výskumu a športu SR.

**Miesto štartu a cieľa**: **Základná škola Záriečie** /pri Púchove/.

**Organizačný výbor:**

riaditeľ súťaže: Ján Šidlík

sekretár: Anna Šidlíková

hlavný poriadateľ: Vladimír Ježo

časomiera: Ľubica Behrová

výpočtové stredisko : Ivana Šamánková

hlavný rozhodca: Ľubomír Kalús

**Prihlášky**: do 17.5.2013 na scu@stonline.sk.

**Licencie:**

zahraniční jazdci – národná, alebo medzinárodná licencia BIU + podpíšu Čestné vyhlásenie /v prílohe/,

slovenskí jazdci – licencie vydané SCÚ – medzinárodné, národné, jednorazové.

Štartovnú listinu odkontroluje Výbor EBU.

**Poistenie:** Zahraničným jazdcom doporučujeme vybaviť si poistenie liečebných nákladov na deň súťaže. Každý jazdec štartuje na vlastné riziko.

**Program súťaže:**

 7,30 - 9,30 - licenčná a technická kontrola kat. Elite, Senior, Junior, Femina, Minime,

 Benjamin, Poussin, zaplatenie štartovného poplatku 13 €

 **9,30 -**  **otvorenie** – účasť jazdcov je povinná

**10,00 -** **štart skupiny A, B, C** v minútových intervaloch systémom:

 1 jazdec skupiny A + 1 jazdec skupiny B, alebo C

10,30 - 11,30 - licenčná kontrola pre voľné kategórie- Voľná modrá- VM, Voľná zelená -VZ,

 Voľná biela- VB, Promesa /tieto kategórie nesúťažia o EP/,

 zaplatenie štartovného 10€.

11,30 - hromadný štart Promesa – „Jazda pre radosť“- 30 min po skončení jazdy - každý účastík dostane menší darček

12,00 - hromadný štart kat. VM, VB, VZ

**Čas na súťaž, počet sekcií:**

-Elite, Senior, Junior – čas 330 min., 8 sekcií, 2 kolá. 3 sekcie pri ZŠ, 5 sekcií na Mesteckej skale,

-Femine, Benjamin, Minime, Poussin – čas 300 min., 6 sekcií, 2 kolá. 2 sekcie pri ZŠ, 4 sekcie za železničným podjazdom,

-VM, VZ, VB – čas 240 min., 5 sekcií, 2 kolá. 2 sekcie pri ZŠ, 3 sekcie za železničným podjazdom,

-Promesa – 3 sekcie pri ZŠ, 2 kolá.

Absolvovanie sekcií pre všetky kategórie v ľubovoľnom poradí.

**Penalizačný čas** – **30 min.** pre všetky kat.

Jazdci kat. Elite, Senior, Junior s párnym štartovným časom /10:00, 10:02.../ začínajú na Mesteckej skale. Tam spravia obidve kolá naraz, až potom odovzdajú kartičky na časomiere a dostanú kartičky na sekcie pri základnej škole, kde odjazdia obidve kolá naraz. Jazdci s nepárnym štartovným časom opačne.

**Vyhlásenie výsledkov**- asi 30 min. po dojazde posledného jazdca.

Trať: prírodné sekcie- Mestecká skala, za železničným podjazdom, umelé – pri škole.

Cesta ku sekciam vedie železničným podjazdom. Zakazujeme presun cez železnicu!

Presun ku sekciam vedie aj cez cestu. Žiadame, aby sa neplnoletí jazdci cez cestu a železničným podjazdom presúvali iba v doprovode svojich rodičov.

Ocenenie víťazov – podľa TP SCÚ a EBU.

**Občerstvenie** – bufet bude v priestore štartu a cieľa.

Čas na súťaž môže byť zmenený na základe počtu štartujúcich.

Vzdialenosť z letiska v Ružinove z Bratislavy do Záriečia je 163 km, z letiska vo Viedni

 zo Schwechatu 237 km.

Organizátor si vyhradzuje právo zmeny propozícií z naliehavých dôvodov, v takom prípade

je povinný informovať jazdcov o zmenách .

**Ubytovanie:**

**Penzión Pri lipe**, 020 52 Dohňany 464, 6 km do Záriečia, penzionprilipe@penzionprilipe.sk,

[www.penzionprilipe.sk](http://www.penzionprilipe.sk), tel:+421 42 4710145, +421 948848199.

**Špor Hotel Alexandra**, 1. mája 899, 020 01 Púchov, 10 km do Záriečia recepcia@alexandrasporthotel.sk, tel: +421 42 4631451.

**Hotel Neptún** 020 71 Nimnica – kúpele, 12 km do Záriečia, hotelneptun@hotelneptun.sk,

rezervacie@hotel.sk, tel. +421 42 4632901, 00421 41 5001235.

 Propozície schválené SCÚ dňa 25.3.2013 pod č. 2/2013.

 Ján Šidlík

 riaditeľ súťaže